पाएं अपने शहर की ताज़ा ख़बरें और फ्री ई-पेपरडाउनलोड करें
बिहार में कोरोना के दूसरे लहर के बीच मुख्यमंत्री नीतीश कुमार ने अपने सभी मंत्रियों को अलग-अलग जिलों का प्रभारी बना दिया है। इसके साथ ही सभी मंत्रियों को जिला कार्यान्वयन समिति का अध्यक्ष भी बनाया गया है। इन मंत्रियों को अपने-अपने गृह जिले से दूर वाले जिलों का प्रभार दिया गया है। क्षमता के मुताबिक कुछ मंत्रियों को दो-दो जिलों का प्रभार भी मिला है। दो-दो जिलों के प्रभारी मंत्री, मंत्रिमंडल में भी वरिष्ठ हैं।
हालांकि जिन इलाकों में कोरोना का ज्यादा प्रभाव है, उनकी जिम्मेदारी मंत्रिमंडल के वरिष्ठ नेताओं को दी गई है। उपमुख्यमंत्री तार किशोर प्रसाद को पटना जैसे संवेदनशील जिले का प्रभारी बनाया गया है। उन्हें मुंगेर का भी प्रभार दिया गया है। दूसरी उपमुख्यमंत्री रेणु देवी को बेगूसराय और बांका का प्रभारी बनाया गया है।
दोनों पार्टियों के मंत्रियों को मिली बराबर जिम्मेदारी
तार किशोर प्रसाद, रेणु देवी, विजय कुमार चौधरी, बिजेंद्र यादव, अशोक चौधरी, मंगल पाण्डेय, अमरेंद्र प्रताप सिंह और संजय कुमार झा को दो-दो जिलों की जिम्मेदारी दी गई है। इन दो-दो जिलों के आठ मंत्रियों में चार JDU के और चार BJP के हैं. यानी दोनों पार्टियों में बराबर-बराबर जिम्मेदारी दी गई है। मंत्रिमंडल के दो अल्पसंख्यक मंत्रियों में से शाहनवाज हुसैन को गया और जमा खान को सीतामढ़ी की जिम्मेदारी दी गई है। कोरोना के हालात को देखते हुए सभी मंत्री अपने प्रभार वाले जिलों में व्यवस्था देखेंगे। यह सभी मंत्री जिला कार्यान्वयन समिति के अध्यक्ष होंगे, तो जिलों में सरकारी कार्यक्रमों को लागू कराने में अपनी भूमिका निभाएंगे।
यह मंत्री बनाए गए जिलों के प्रभारी:
...
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva unk zho_Hant eng_Latn